Giografia del Lesotho

El Lesotho el xe on paexe de l’Africa del Sud. El Lesotho el xe totalmente montagnoso (l’altitudine minima la xe de 1400 metri sul livel del mar), senza sbochi al mar, e el confina solo che col Sudafrica di cui el xe n’enclave. El Lesotho el ga n’estension de 30 355 km². 
 Morfołozia 
El Lesotho el pol esar divixo in tri rejoni ziogràfeghe: 
 le pianure, longo la riva sud del fiume Caledon, e inte la val del Senqu; 
 i altopiani rente de i monti Drakensberg e Maloti, che i cuerse quasi tuto el paexe.
 le coline tra pianure e i altopiani.

 Aque 
El Lesotho nol ga laghi de inportanza, ma el ga fiumi che i xe la risorsa naturale pi inportante del paexe. El Fiume Orange el nase da i Drakensberg e el traversa tuto el paexe prima de entrar in Sudafrica. I altri fiumi i xe el Caledon, el Malibamatso, el Matsoku e el Senqunyane. I fiumi i parmete la produsion de energia idroeletrica, che la xe venduda al Sudafrica.
 Clima 
El clima el xe continetale, co tenperature invernali base (-7 °C inte le pianure e -18 °C sui altipiani). D’istá, la tenperatura ne la parte pi basa del paexe la pol rivar a 30 gradi.
La piova la va da 600 mm anui nei presi de la cavedal, a 1200 mm al nord. Le grandi piove le xe da otobre a aprile.
 Risorse naturali 
El Lesotho nol ga grandi risorse naturali. L’aqua la xe venduda al Sudafrica. A livel minerario se cata: carbon, galena, quarso, e uranio.

 Zeografia pułìtega 
El Lesotho el xe divixo in 10 distreti aministrativi, tuti co la so cavedal, ciamada camptown. I distreti i xe ivixi in 80 circoscrisioni.

Distreti (in ordine alfabetico):

 Distreto de Berea 
 Distreto de Butha-Buthe 
 Distreto de Leribe 
 Distreto de Mafeteng 
 Distreto de Maseru 
 Distreto de Mohale's Hoek 
 Distreto de Mokhotlong 
 Distreto de Qacha's Nek 
 Distreto de Quthing 
 Distreto de Thaba-Tseka

 Dati generali 
Area totale: 30 355 km² 
Totale frontiere terestri: 909 km 
Elevasioni estreme:
Punto pi alto: Thabana Ntlenyana 3 482 m 
Punto pi basso: Confluenza del fiume Orange co el fiume Makhaleng a 1 400 m

Lesotho
Categoria:Łesotho